Diari Oficial de la Generalitat Valenciana


Sumari del DOGV 7901, del 21-10-2016 (2016/7705)

RESOLUCIÓ de 16 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 212/15-EAE Xeraco i 221/15-EAE Canals.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7705


Data del document
:   16-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 16 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 212/15-EAE Xeraco i 221/15-EAE Canals. [2016/7705]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 212/15-EAE Xeraco i 221/15-EAE Canals.  
  
«Informe ambiental i territorial estratègic  
Núm. Expedient: 212-2015-EAE.  
Objecte: Modificació puntual núm. 3 de l'ordenació detallada pla parcial sòl industrial.  
Promotor: Ajuntament de Xeraco.  
Autoritat substantiva: Ajuntament.  
Localització: Xeraco (València).  
  
La Comissió d'Avaluació Ambiental, en sessió realitzada el 28 d'abril de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 3 de l'ordenació detallada pla parcial sòl industrial de Xeraco, en els termes següents:  
  
En data 3 de desembre de 2015 es va rebre en el Servei d'Avaluació Ambiental Estratègica de la Subdirecció General d'Avaluació Ambiental, documentació relativa a la modificació núm. 3 de l'ordenació detallada del pla parcial de sòl industrial de Xeraco (València),als efectes d'avaluació ambiental estratègica.  
  
Documentació presentada  
La documentació rebuda el 3 de desembre de 2015 consta de proposta de modificació i document inicial estratègic en format en CD, i en format paper només la proposta de modificació contràriament al que indica l'escrit de remissió.  
El 29 de febrer de 2016 l'Ajuntament, en resposta a requeriment efectuat, va remetre document en paper i en format digital (CD) del document inicial estratègic amb esmenes.  
  
Planejament vigent  
El municipi de Xeraco disposa com a document de planejament urbanístic l'homologació global de les normes subsidiàries aprovades definitivament per la Comissió Territorial d'Urbanisme de València en data 20 de juny de 2000. Sobre aquesta es va emetre declaració d'impacte ambiental favorable amb condicions en data 14 d'octubre de 1999. L'homologació afectava el sòl no urbanitzable mitjançant l'ampliació del sòl urbanitzable industrial i la creació de sòl urbanitzable platja, i en la referida DIA es van establir una sèrie de condicionants que afectaven aquests sòls relatius al tractament de les aigües residuals i a la gestió de residus (Expedient 83/2788-TZG).  
D'acord amb la documentació presentada, en desplegament d'aquest planejament es va aprovar definitivament el pla parcial del sòl urbanitzable industrial en data 18 de juny de 2001.  
El municipi està tramitant un pla general (Expedient 320/0816-AKL) sobre el qual es va emetre un informe ambiental el 15 de febrer de 2013 (Comissió Ambiental) per a l'elaboració de la memòria ambiental, en el que s'indicava «Determinats i justificats els creixements proposats, així com les afeccions ambientals i legals existents en el terme municipal, si no s'introdueix cap modificació en el planejament proposat, s'estableixen les determinacions següents:  
1. Respecte als sòls urbans, són adequats des del punisc de vista ambiental ja que són els que es classificaven com a tal en les NS, als quals se'ls ha sumat els sòls urbanitzables proposats en la homologació de les NS, que van ser sotmeses a avaluació ambiental (expedient 83/3122-CMO).  
  
  
Ordenació detallada vigent en sòl urbanitzable industrial.  
Cercle roig ubicació zona modificació núm. 3.  
  
D'acord amb la documentació d'esmena abans indicada, l'àmbit de la modificació, 48 m², és sòl urbanitzable industrial amb ús dotacional xarxa viària amb usos permesos inherents al trànsit de vianants i rodat i la infraestructura d'abastiment d'aigua, sanejament, drenatge, telecomunicacions, elèctrica, gas, transport i altres serveis urbans en situació davall rasant i sobre rasant en fornícules o edificacions de xicoteta dimensió.  
  
Objecte de la modificació  
L'objecte de la modificació és canviar, dins del sòl urbanitzable industrial ubicat al sud del nucli de població, la qualificació de 48 m² amb ús actual dotacional local xarxa viària i aparcaments a dotacional local equipaments amb ús de serveis urbans-infraestructures. Aquesta superfície de 48 m² (9,5 m x 5,06 m) es localitza en la intersecció dels carrers de la Morera i de les Marjals, en el límit est del sector, i constitueix part de l'espai de xarxa viària sense ús i funció específica situat al costat de glorieta.  
Per a completar l'ordenació s'efectuarà una regulació específica d'aquest equipament en les normes urbanístiques mitjançant l'article 13 que tindrà la següent redacció, d'acord amb l'esmena de deficiències del document inicial estratègic (data d'entrada 29 de febrer de 2016):  
  
  
«Article 13A. Sòl dotacional equipament serveis urbans-infraestructures  
13A.1. Usos  
Permesos: són les instal·lacions de protecció civil, seguretat ciutadana, manteniment del medi ambient, centre de transformació, centrals de telecomunicació, gas, captacions d'aigua per a reg o abastiment d'aigua, infraestructures o aparells de vigilància de la contaminació lumínica, acústica o atmosfèrica, infraestructures del transport i altres amb caràcter de serveis urbans o infraestructures, afectes al sòl urbanitzable industrial i sempre en proporció a la superfície d'equipament.  
  
Prohibits: la resta d'usos no especificats anteriorment.  
13A.2. Desenvolupament.  
Mitjançant projectes d'obres ordinàries o d'urbanització.  
13A.3. Paràmetres urbanístics.  
a) Alçàries màximes. II alçàries i 8 m d'alçària de cornisa.  
b) Ocupació. fins al 100 %.  
c) Edificabilitat. 2 m²/m².»  
  
  
Ordenació detallada modificació en sòl urbanitzable industrial.  
  
Rectangle roig superfície afectada per modificació núm. 3.  
  
Amb l'esmena de deficiències abans indicada s'elimina de la modificació l'ús de subestacions elèctriques en no cabre per la grandària necessària per a la seua construcció, superior a 48 m².  
  
Justificació de la modificació  
D'acord amb la documentació presentada la localització d'equipaments per a infraestructures té dificultats per al seu ús òptim i la reordenació d'aquests usos en la zona objecte de la modificació permet optimitzar l'ús de les dotacions locals.  
D'acord amb el document d'esmena, els usos proposats de la nova qualificació són els mateixos que els actuals, «encara que el canvi es realitza ja que amb aquest pas a equipament infraestructures-serveis urbans possibilita la implantació d'edificabilitat sobre rasant que en l'ús actual no és permissible».  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'Administracions Públiques afectades:  
  
  
Consulta Informe Administració pública consultada  
05.02.2016 25.02.2016 Servei d'Ordenació del Territori; Subd. Gen. Territori i Paisatge; Conselleria d'Habitatge, Obres Públiques, i Vertebració del Territori.  
05.02.2016 21.04.2016 Servei d'Infraestructura Verda i Paisatge; Subd. Gen. Territori i Paisatge  
05.02.2016 26.04.2016 Servei Territorial d'Urbanisme de València  
05.02.2016 26.02.2016 Servei de Vida Silvestre; SubDG. Gen. Medi Natural  
05.02.2016 Servei de Gestió d'Espais Naturals Protegits; SubDG. Gen. Medi Natural  
05.02.2016 04.03.2016 Confederació Hidrogràfica del Xúquer  
  
  
- Servei d'Ordenació del Territori; Subdirecció General Territori i Paisatge; Conselleria d'Habitatge, Obres Públiques, i Vertebració del Territori (25 de febrer de 2016): s'informa que la modificació plantejada no es troba afectada per risc d'inundabilitat segons les determinacions normatives del PATRICOVA.  
En les consideracions finals s'indica que:  
- En la modificació proposada no s'aprecien afeccions parcials o totals incompatibles amb les normatives del PATRICOVA.  
- Atés que el funcionament de les instal·lacions de serveis urbans-infraestructures pot veure's compromés en cas d'afeccions extraordinàries d'episodis d'inundabilitat ja que es troben en el límit del sòl afectat, l'ajuntament haurà d'optar per sistemes que puguen complir el que estipula l'article 20 de la normativa PATRICOVA.  
  
D'acord amb l'informe l'àmbit de la modificació es troba afectat per risc d'inundació segons la cartografia del PATRICOVA, no obstant això, amb l'aplicació de la cartografia del SNCZI (Sistema Nacional de Cartografia de Zones Inundables) el referit espai no resulta afectat per inundabilitat, i en conseqüència segons els articles 7 i 11 de la normativa del PATRICOVA, es determina la prevalença del que s'estableix en la cartografia del SNCZI.  
- Servei de vida silvestre; Subdirecció General de Medi Natural (26 de febrer de 2016): s'adjunta resolució de valoració preliminar de repercussions sobre la Xarxa Natura 2000 de manera que la modificació puntual no ha de sotmetre's a avaluació detallada dels seus efectes sobre Xarxa natura 2000.  
- Confederació Hidrogràfica del Xúquer (CHJ) (4 de març de 2016): conclou que l'actuació que es pretén realitzar no suposa efectes negatius sobre el medi ambient.  
S'indica, a més, que examinats els antecedents que es troben en poder de la Confederació Hidrogràfica es comprova que en la parcel·la objecte de l'actuació hi ha una captació d'aigua subterrània, autoritzada en la concessió atorgada segons resolució de l'expedient 9679LY a favor de la comunitat de Regants Motor Polígon.  
- Servei d'Infraestructura Verda i Paisatge; Subdirecció General Territori i Paisatge (21 d'abril de 2016):  
«4. Analitzada la documentació obtinguda en la pàgina web d'expedients en tramitació d'avaluació ambiental estratègica, així com la cartografia disponible en aquest servei es comprova que en la superfície objecte de modificació existeix ja una xicoteta instal·lació, l'ús de la qual es desconeix, i que, si bé després de la modificació proposada es podria aconseguir una major volumetria, cal considerar que ateses les reduïdes dimensions de la superfície afectada i l'ús industrial predominant en l'àmbit afectat, la modificació proposada no modificarà significativament el caràcter del paisatge resultant de l'aplicació del planejament actualment vigent.  
No obstant això, i tenint en compte la seua ubicació en la vora urbana de la zona industrial amb la Zona Humida, LIC i ZEPA, Marjal de la Safor, es considera necessari incorporar mesures que contribuïsquen a minimitzar els efectes negatius de qualsevol possible instal·lació en aquest emplaçament (com podria ser el manteniment de l'arbratge plantat en l'entorn, o l'ocupació d'un cromatisme determinat, per exemple).  
5. De conformitat amb l'article 44, correspon a aquesta conselleria informar sobre els instruments de paisatge quan l'aprovació del pla siga autonòmica. Per això, quant a la modificació objecte d'informe, si totes les seues determinacions afecten l'ordenació detallada, sense alterar gens l'estructural, l'Administració competent per a la valoració i incorporació a la normativa urbanística de les mesures requerides, conforme a l'article 6.3 de la LOTUP, serà l'Ajuntament, que haurà d'emetre el seu informe amb caràcter previ a l'aprovació de la modificació puntual.»  
- Servei Territorial d'Urbanisme de València (26 d'abril de 2016): en tractar-se d'una modificació dels usos detallats en el sòl públic de la xarxa secundària l'aprovació definitiva correspondrà a l'Ajuntament.  
S'informa que mentres no afecte altres determinacions es considera que de la modificació plantejada no es derivaran efectes significatius sobre el medi ambient des de la visió de les competències urbanístiques del Servei Territorial d'Urbanisme de València.  
Abans de la seua publicació per a la seua entrada en vigor en el BOP, es remetrà la documentació sobre el pla indicada en l'annex IX de la LOTUP a la conselleria competent en matèria d'ordenació del territori i urbanisme per a la seua inscripció en el Registre autonòmic d'Instruments de Planejament Urbanístic, de conformitat amb l'article 57.2 de la LOTUP.  
Els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial, tenint en consideració els criteris de l'annex VIII, sotmetrà al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
La modificació afecta sòl urbà industrial, que està urbanitzat i parcialment edificat. La superfície a modificar és molt reduïda, 48 m², i es tracta d'un marge d'una rotonda en què s'ha plantat arbratge (moreres). Actualment en la zona objecte de la modificació per fotografia aèria i a través del visor street view de Google Earth s'observa que hi ha una edificació d'una alçària (caseta), que d'acord amb l'informe de la CHJ es correspon amb una captació d'aigua per a reg amb autorització de la CHJ.  
La modificació plantejada del vigent planejament no afecta el model territorial, ni a terreny forestal, vies pecuàries, ni a muntanyes d'utilitat pública.  
D'acord amb el visor del sistema d'informació geogràfica (SIG) d'aquesta conselleria la modificació:  
- S'ubica junt amb el límit de la zona humida marjal de la Safor i dins del perímetre d'afecció o conca de 500 metres de l'article 15.4 de la Llei 11/1994 (el planejament urbanístic haurà d'adoptar especials precaucions a fi de de garantir la seua conservació). L'alimentació d'aquesta zona humida es produeix per aigua subterrània, superficial, retorns de reg i aigües residuals.  
- S'ubicaria dins o junt amb el límit del LIC Marjal de la Safor i ZEPA Montdúver-Marjal de la Safor. Són espais de la Xarxa Natura 2000 en què és aplicable el Decret 60/2012, de 5 d'abril, del Consell, pel qual es regula el règim d'avaluació i d'aprovació, autorització o conformitat de plans, programes i projectes que puguen afectar Xarxa Natura 2000.  
Aquests espais presenten espècies d'interés d'aus, plantes, peixos, etc. lligats a zones humides.  
D'acord amb l'informe del Servei d'Ordenació Territorial la modificació no es troba afectada per risc d'inundabilitat segons les determinacions normatives del PATRICOVA. En la documentació d'esmena presentada s'aporta documentació relativa a l'estudi d'inundabilitat realitzat per al pla general en tramitació, i la documentació d'esmena conclou que l'àrea afectada per la modificació no es troba afectada per perillositat d'inundació.  
  
La zona limítrof són camps de cultiu de cítrics, en algun cas abandonats. Es tracta d'un paisatge industrial junt amb un paisatge agrícola obert que forma part aquest últim d'espais naturals protegits.  
Respecte als usos permesos, els projectes d'extracció d'aigües subterrànies en determinats casos (annex I, grup 7b i annex II, grup 8b de la Llei 21/2013) podrien estar sotmesos a avaluació d'impacte ambiental.  
  
Respecte a l'ús de subestació elèctrica, la nova documentació d'esmena del document inicial estratègic elimina la seua possibilitat, per la qual cosa també quedarien eliminades les possibilitats de línies elèctriques que hi accedirien.  
Es tracta d'una zona industrial i la modificació és de molt reduïdes dimensions.  
D'entre els usos proposats, la captació d'aigua a nivell de projecte podria ocasionar efectes negatius significatius per la proximitat de la modificació a la zona humida i espai Xarxa Natura 2000. En les captacions d'aigües els efectes podrien ser sobre aqüífer i indirectament a la zona humida i les espècies que hi habiten, i podrien ser significatives. No obstant això, la declaració de repercussions sobre Xarxa Natura 2000 no considera que la modificació, a nivell de pla, supose efectes negatius significatius.  
En tot cas, els projectes que es tramiten en un futur en relació amb captacions d'aigua hauran de sotmetre's a una valoració de repercussions prèvia Xarxa Natura 2000 que establirà les mesures preventives i/o correctores necessàries si és el cas, sense perjudici de la necessitat del seu sotmetiment a avaluació d'impacte ambiental, per la qual cosa seria a nivell de projecte quan s'analitzarien aquests possibles efectes.  
L'actual captació d'aigua ja disposa d'autorització per part de la CHJ per això no es veuria afectada, en principi, per aquestes qüestions. D'acord amb la documentació d'esmena presentada la modificació suposaria deixar dins de l'ordenació l'edificació i l'ús existent en principi i en un futur possibilitar el canvi d'ús a una altra infraestructura quan cessen o es produïsca la caducitat dels actuals usos.  
  
En la redacció de l'article 13A1 es fa referència a altres usos amb caràcter de serveis urbans o infraestructures sense precisar-se més detalls, encara que en l'esmena es precisa que es tractaria d'usos afectes el sòl urbanitzable industrial i sempre en proporció a la superfície de l'equipament. Respecte a aquests usos, serà a nivell de projecte, igual que respecte a les captacions, quan s'analitzarà la possible repercussió sobre Xarxa Natura 2000; a nivell de pla no presenta efectes negatius significatius d'acord amb l'informe del Servei de Vida Silvestre.  
  
Respecte a la inundabilitat, i d'acord amb l'informe del Servei d'Ordenació del Territori, l'ajuntament, respecte a les instal·lacions de serveis urbans-infraestructures que es duguen a terme en aqueix àmbit, haurà d'optar per sistemes que puguen complir el que estipula l'article 20 de la normativa PATRICOVA.  
Des d'un punt de vista paisatgístic d'acord amb l'informe del Servei d'Infraestructura Verda i Paisatge s'estima que la modificació proposada no modificarà significativament el caràcter del paisatge resultant de l'aplicació del planejament actualment vigent. No obstant això, i tenint en compte la seua ubicació en la vora urbana de la zona industrial amb la Zona Humida, LIC i ZEPA, Marjal de la Safor, es considera necessari incorporar mesures que contribuïsquen a minimitzar els efectes negatius de qualsevol possible instal·lació en aquest emplaçament (com podria ser el manteniment de l'arbratge plantat en l'entorn, o l'ús d'un cromatisme determinat, per exemple).  
En conseqüència, tenint en compte tant les característiques de la modificació del pla com dels efectes i l'àrea en qüestió, i amb els condicionants abans indicats, no s'estima que s'hagen de produir efectes negatius significatius a nivell de pla.  
Cal tindre en compte que en la declaració d'impacte ambiental emesa sobre el pla general s'establien una sèrie de condicionants que podrien afectar sòls industrials, i és responsabilitat de l'ajuntament la vigilància del seu compliment.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51.2.b de la LOTUP, avaluada la modificació puntual núm. 3 de l'ordenació detallada pla parcial sòl industrial del terme municipal de Xeraco (València), d'acord amb els criteris de l'annex VIII d'aquesta llei i tenint en compte les consultes realitzades i vist que afecta el sòl urbà industrial i no té incidència en el model territorial ni suposa afecció al patrimoni natural, es pot concloure que el procediment d'avaluació simplificada és suficient per a determinar que la referida modificació no presenta efectes significatius sobre el medi ambient.  
D'acord amb allò que s'ha exposat, es resol emetre informe ambiental i territorial estratègic favorable a la modificació puntual núm. 3 de l'ordenació detallada pla parcial sòl industrial del terme municipal de Xeraco (València), ja que d'acord amb els criteris de l'annex VIII de la LOTUP, no tindrà efectes significatius sobre el medi ambient, i d'acord amb tota la documentació remesa (que inclou la corresponent a l'esmena del document inicial estratègic), i correspon continuar la tramitació de la modificació d'acord amb la seua normativa sectorial, sempre que s'ajuste als condicionants següents:  
  
1. En relació amb la inundabilitat, l'ajuntament respecte a les instal·lacions de serveis urbans-infraestructures que es duguen a terme en aqueix àmbit haurà d'optar per sistemes que puguen complir el que estipula l'article 20 de la normativa PATRICOVA.  
2. S'incorporaran mesures que contribuïsquen a minimitzar els efectes negatius paisatgístics de qualsevol possible instal·lació en aquest emplaçament d'acord amb l'informe del Servei d'Infraestructura Verda i Paisatge.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 3 de l'ordenació detallada Pla Parcial sòl industrial del terme municipal de Xeraco, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 d'abril de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Núm. expedient: 221-2015-EAE.  
Objecte: modificació puntual núm. 1-2015 del PGOU, entorn carrer de la Innovadora.  
Promotor: Ajuntament de Canals.  
Autoritat substantiva: Comissió Territorial d'Urbanisme de València.  
Localització: Canals (València).  
  
La Comissió d'Avaluació Ambiental, en sessió realitzada el 28 d'abril de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 1-2015 del pla general d'ordenació urbana (PGOU), entorn carrer de la Innovadora, de Canals, en els termes següents:  
En data 18 de desembre de 2015 es va rebre en el Servei d'Avaluació Ambiental Estratègica de la Subdirecció General d'Avaluació Ambiental, documentació relativa a la modificació puntual núm. 1-2015 del PGOU, entorn carrer de la Innovadora, de Canals (València), als efectes d'avaluació ambiental estratègica.  
  
Documentació presentada  
La documentació rebuda el 18 de desembre de 2015 consta de document inicial estratègic, memòria, fitxa de gestió, plans, estudi d'integració paisatgística i informe de sostenibilitat econòmica, tant en format paper com en format digital (CD).  
El 8 de gener de 2016 es va rebre escrit de l'ajuntament en què informa sobre l'acord de sotmetre a informació pública la modificació puntual junt amb CD que contenia la documentació abans referida i a més formulari de consulta, edicte d'informació públic i certificat de l'acord del Ple de 17 de desembre de 2015.  
  
Planejament vigent  
El municipi de Canals disposa de pla general d'ordenació urbana aprovat per la Comissió Territorial d'Urbanisme de València el 27 de novembre de 1984. Segons el mateix el sòl urbà es divideix en les zones següents: nucli antic, eixample, edificis industrials existents i residencial unifamiliar.  
La regulació de la zona de l'eixample, en què està inclosa la modificació presentada, es troba arreplegada en el capítol III, Ordenances particulars de l'edificació, del títol II, Edificació eixample, articles 74 a 81 ambdós inclusivament. L'àmbit de la modificació és sòl urbà residencial.  
A l'Alcúdia de Crespins, municipi limítrof a Canals, la zona limítrof amb l'àmbit d'actuació de la present modificació, és sòl urbà residencial segons les normes subsidiàries (CTU 18.04.1995).  
  
Antecedents en l'àmbit de la present modificació de propostes de planejament: Promociones y Construcciones Ballester va sol·licitar el 5 de febrer de 2007 l'inici del procediment de concurs per a l'aprovació i adjudicació del programa d'actuació integrada (PAI) del sector únic del pla de reforma interior «POU de la Innovadora», i l'ajuntament va aprovar el 19 de setembre de 2007 l'inici del procediment de gestió indirecta i les seues bases particulars. Es va sotmetre a un procés d'informació pública en diferents períodes, i l'ajuntament el 26 de setembre de 2013 va acordar desestimar la proposta de programa i declarar el concurs desert fonamentalment per la falta d'esmena de les qüestions requerides en l'informe de l'arquitecte municipal de 23 d'abril de 2013:  
  
- S'havia d'adequar l'edificabilitat a l'establida en les bases particulars.  
- S'havia d'aplicar el règim d'actuacions aïllades a l'habitatge siti en la cantonada entre els carrers Germanies i de la Innovadora.  
  
  
  
Planejament vigent, estructura general.  
Línia rosa contínua: àmbit de la modificació núm. 1-2015 del PGOU de Canals.  
  
Objecte de la modificació  
L'àmbit de la modificació són uns terrenys situats al nord del nucli urbà, en el seu límit amb el terme municipal de l'Alcúdia de Crespins. És sòl urbà residencial, zona Eixample, en el vigent planejament urbanístic municipal.  
  
  
Localització àmbit modificació.  
L'objecte de la modificació és el següent:  
- L'ajust a la realitat física de l'ordenació, establida en el planejament vigent, de l'àmbit d'actuació i a la regularització de termes municipals entre Canals i l'Alcúdia de Crespins, aprovada en 2012.  
  
- La delimitació d'una unitat d'execució i d'una àrea de repartiment parcialment coincident amb ella que assegure l'assignació unitària a tots els propietaris afectats i la possible programació futura per a la gestió i urbanització de la unitat d'execució.  
- La definició d'una zona verda en un espai actualment qualificat com viari i que integra l'arbratge i la ximenera existents.  
Resum de la fitxa de gestió:  
  
Unitat d'execució «Entorn carrer inovador»  
Classificació i qualificació  
Zona d'ordenació Sòl urbà-Zona Eixample  
Ús dominant Residencial  
Usos compatibles Dotacional i terciari  
Usos incompatible Industrial  
Criteris d'aprofitament tipus i àrea de repartiment L'àrea de repartiment comprén la unitat d'execució «Entorn carrer de la Innovadora» menys el sòl corresponent a la parcel·la ocupada per l'habitatge existent en la cantonada dels carrers de la Innovadora i Germanies, inclòs el seu àmbit vial, per estar subjecte al règim de situacions semiconsolidades.  
Paràmetres urbanístics  
Superfície unitat execució 14.127,42 m²s  
Sup. Inscrita comunicacions 5.442,59 m²s  
Sup. Inscrita zones verdes 1.096,50 m²s  
Sup. Computable unitat execució 13.599,79 m²s  
IEB 2,13 m²t/m²s  
IER 2,13 m²t/m²s  
Edificabilitat residencial total 30.129,09 m²t  
Nre. total d'habitatges 164 hab.  
Nre. habitants estimats 410 hab.  
Condicions d'ordenació  
El tractament de la zona verda prevista haurà de preveure la integració de l'arbratge i de la ximenera existents.  
Condicions d'execució  
En el cas que siga necessari preveure un nou abocament de sanejament, haurà de sol·licitar-se informe d'aptitud a l'Entitat Pública de Sanejament d'Aigües Residuals. Així com, amb caràcter previ a l'abocament a qualsevol llit públic, s'haurà de sol·licitar permís a l'organisme de conca corresponent. A més, s'analitzarà la incidència de l'actuació en el règim de corrents, tenint en compte els cabals d'aigües generats per l'actuació.  
  
La unitat d'execució preveurà un sistema separatiu de sanejament. L'abocament d'aigües residuals es portarà al sistema de sanejament general del nucli urbà del municipi suplementant, si és el cas, les instal·lacions existents per a assegurar-ne el funcionament correcte a totes les àrees a què donen servei.  
  
  
L'abastiment d'aigua es realitzarà mitjançant la connexió a la xarxa municipal existent suplementant, si és el cas, les instal·lacions existents per a assegurar-ne el funcionament correcte a totes les àrees a què donen servei.  
  
La connexió dels serveis urbans necessaris es realitzarà a la xarxa municipal existent.  
  
En cas de ser necessària la instal·lació d'un centre de transformació, aquest es podrà ubicar en la zona verda prevista en l'ordenació de la modificació.  
  
  
  
  
Proposta de modificació. Ordenació detallada.  
  
Justificació de la modificació  
Es pretén desenvolupar una part de la ciutat ja prevista en el planejament vigent, que suposa la continuïtat dels sòls urbans de Canals i de l'Alcúdia de Crespins. Per a la qual cosa es vol garantir la seua gestió i integrar-la en la resta de la ciutat, connectant serveis i dotant-la d'una zona verda que contribuïsca a la millora de la qualitat urbana del barri. Es realitzen canvis en l'ordenació prevista en el pla general vigent encaminats a assegurar la gestió de la zona i a la millora de les seues dotacions.  
Fonamentalment es delimita una unitat d'execució i una àrea de repartiment parcialment coincident amb aquesta, de manera que tots els propietaris tenen dret al mateix aprofitament tipus, inclosos els del sòl dotacional la cessió dels quals va a càrrec dels propietaris afectats, i queda garantida una urbanització integral de la unitat d'execució, que assegura per tant la integració dels serveis urbanístics previstos en la trama urbana limítrof.  
La documentació presentada continua assenyalant que si no es du a terme la modificació proposada del planejament vigent «la gestió de l'àmbit d'actuació s'hauria de dur a terme mitjançant actuacions aïllades que fan molt difícil la seua gestió i urbanització, alhora que el sòl dotacional que no constituïsca un àmbit vial necessari perquè les parcel·les privades adquirisquen la condició de solar s'hauria d'obtindre mitjançant l'expropiació del sòl corresponent».  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions públiques afectades:  
  
  
Consulta Informe Administració pública consultada  
09.02.2016 03.03.2016 Servei d'Ordenació del Territori; Subd. Gen. Territori i Paisatge  
09.02.2016 18.04.2016 Servei d'Infraestructura Verda i Paisatge; Subd. Gen. Territori i Paisatge  
09.02.2016 26.04.2016 Servei Territorial d'Urbanisme de València  
09.02.2016 09.03.2016 Servei de Gestió d'Espais Naturals Protegits; SubDG. Gen. Medi Natural  
 19.01.2016 Servei d'Infraestructures; Conselleria de Cultura  
  
  
- Servei d'Ordenació del Territori; Subdirecció General Territori i Paisatge (3 de març de 2016): l'actuació no està afectada per risc d'inundació.  
- Servei de Gestió d'Espais Naturals Protegits; Subdirecció General Medi Natural (9 de març de 2016): informa que no produeix cap afecció sobre la zona humida.  
- Servei d'Infraestructures; Conselleria de Cultura (19 de gener de 2016): en relació amb les reserves dotacionals educatives s'indica que no s'altera la població escolar prevista. S'emet informe favorable.  
- Servei Territorial d'Urbanisme de València (26 d'abril de 2016): s'informa el següent: «una vegada vist l'expedient, s'observa que aquest afecta l'ordenació estructural, atés que es delimita una nova àrea de repartiment, i no es justifica que des del pla general no s'hagen establit criteris per a la seua delimitació. Per tant, mentres no s'hagen definit els esmentats criteris, que formen part de l'ordenació estructural, de conformitat amb l'article 21 de la LOTUP, no pot considerar-se que la delimitació ex novo d'un àrea de repartiment siga una determinació de l'ordenació detallada. D'aquesta manera, l'aprovació definitiva del document de planejament correspondrà a la conselleria, de conformitat amb l'article 44 de la LOTUP, ja que es contribueix a l'ordenació i gestió de l'àmbit de sòl urbà, i sense perjudici del que puguen informar altres organismes i/o administracions públiques, es considera que, sempre que no es modifiquen altres determinacions, de la modificació puntual núm. 1/2015 de Canals proposada no es derivaran efectes significatius sobre el medi ambient des de la visió de les competències urbanístiques d'aquest servei.  
  
En tot cas, de conformitat amb l'article 75.3 de la LOTUP, en el document de planejament que es remeta per a aprovació definitiva, s'haurà de realitzar una anàlisi de l'àrea urbana homogènia on s'insereix la unitat d'execució per a justificar que en els terrenys inclosos en unitats d'execució en sòl urbà, l'aprofitament de cada unitat d'execució té un valor semblant, sense que hi haja una diferència, en més o en menys, superior al quinze per cent, respecte a l'aprofitament urbanístic mitjà de l'àrea urbana homogènia en què es troben inclosos. En aquesta anàlisi seria convenient detectar si es produeixen altres situacions semblants quant a la gestió que que origina la present modificació puntual.  
  
Es precisarà la superfície vigent de la zona verda per a la comprovació del manteniment de la seua superfície, i atés que es produeix una diferent zonificació en aquesta zona verda, es requerirà dictamen previ del Consell Jurídic Consultiu de la Comunitat Valenciana, amb caràcter previ a l'aprovació del pla, de conformitat amb l'article 55 de la LOTUP.»  
- Servei d'Infraestructura Verda i Paisatge; Subdirecció General Territori i Paisatge (18 d'abril de 2016): l'ordenació proposada s'insereix adequadament en el paisatge urbà previst en la trobada de Canals i l'Alcúdia de Crespins, garanteix l'absència d'impactes paisatgístics i visuals en aquest àmbit i no és necessària la concreció de mesures d'integració paisatgística.  
La zona verda proposta, en estimar-se que pot contribuir a la millora de la qualitat urbana, es proposa com a part de la infraestructura verda local, i s'inclou en el pla d'aquesta l'estudi d'integració paisatgística. L'informe indica en conseqüència que haurà d'incorporar-se als plans d'ordenació de la proposta de planejament el pla de l'estudi d'integració paisatgística «EIP.4 Proposta d'Infraestructura verda local», de conformitat amb el que estableix l'article 5.3 de la LOTUP.  
  
Els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial, tenint en consideració els criteris de l'annex VIII, sotmetrà al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
La modificació afecta sòl urbà residencial, zona eixample, la superfície de la qual és de 14.127,42 m². El grau de consolidació és baix, els terrenys són erms i hi ha una àmplia esplanada destinada a l'aparcament de manera provisional. Hi ha dues edificacions, una, d'ús industrial, abandonada i en mal estat de conservació (extrem nord-oest sobre sòl qualificat pel planejament vigent com a viari), i una altra, d'ús residencial i en ús, ubicada en la cantonada dels carrers de la Innovadora i Germanies.  
La modificació plantejada del vigent planejament no afecta el model territorial, ni terreny forestal, vies pecuàries, ni forests d'utilitat pública, ni espais naturals protegits.  
D'acord amb el visor del sistema d'informació geogràfica (SIG) d'aquesta conselleria la modificació:  
- S'ubica limítrof a la zona humida del Catàleg Valencià de Zones Humides de la Comunitat Valenciana, font dels Sants, en una zona de sòl urbà ocupada per habitatges. S'ubica en el perímetre d'afecció o conca de 500 m. De l'article 15.4 de la Llei 11/1994 (el planejament urbanístic haurà d'adoptar especials precaucions a fi de garantir la seua conservació). L'alimentació és d'aigua subterrània regulada a través de bombament en la zona del brollador.  
- La zona es troba limítrof amb zona de perillositat per inundació 1 (freqüència alta (25 anys) i calat alt (>0,80 m.)) del llit del riu dels Sants, però fora d'ella.  
Igualment s'ubica fora de la zona de perillositat geomorfològica per inundació (semiendorreismes) com la resta del sòl urbà.  
D'acord amb la documentació presentada en l'àmbit d'actuació no hi ha elements inventariats de patrimoni cultural. Consultada la base de dades de la Conselleria de Cultura, la ximenera present en l'àmbit de l'actuació no està considerada com bé immoble etnològic.  
  
Es tracta d'una modificació del planejament vigent que no afecta el model territorial, i que respecte a l'ordenació definida en el vigent planejament urbanístic manté l'edificabilitat, les alineacions i el nombre de plantes definides, i du a terme algunes modificacions puntuals referides a la millora de dotacions i a l'assegurament dels mecanismes de gestió i urbanització de la zona.  
La zona es troba en l'àmbit de la conca d'afecció de la zona humida, igual que la resta del sòl urbà, s'estima que no es produiran efectes negatius significatius en preveure's una connexió amb el sistema de sanejament general del municipi i establint-se una xarxa separativa de sanejament.  
Respecte a la inundabilitat la zona es troba fora de zones inundables.  
D'acord amb la documentació no s'afecten elements del patrimoni cultural i la torre industrial es preservarà en l'àmbit de la zona verda prevista.  
A nivell paisatgístic es tracta d'una zona urbana residencial en l'interior del nucli urbà, i en què les característiques de desenvolupament seran semblants a l'entorn urbà on s'ubica, per la qual cosa no és previsible impacte paisatgístic. No obstant això, d'acord amb l'informe del servei d'infraestructura verda i paisatge s'haurà d'incorporar a la documentació del pla el pla de proposta d'infraestructura verda local.  
  
Es tracta d'un desenvolupament que preveu 164 habitatges i un nombre d'habitants estimats de 410.  
El subministrament d'aigua potable es farà mitjançant connexió a la xarxa municipal. D'acord amb l'informe emés per la Confederació Hidrogràfica del Xúquer per al document de referència de la proposta de pla general de Canals les masses d'aigua subterrànies es troben en bon estat quantitatiu, i el seu estat qualitatiu és bo també, excepte la 080.148 - Foia de Xàtiva que requeriria de tractaments específics previs.  
  
D'acord amb l'esmentat informe la població total equivalent en 2007 era de 13.969 He, i l'ajuntament disposa d'un aprofitament registrat amb un volum anual d'1.226.400 m³/any amb destinació a l'abastiment de 14.000 habitants del municipi. Els 410 habitants consumirien a 230 litres/He X dia 34.419 m³/any.  
El mateix informe indica que hi ha altres aprofitaments amb destinació reg i abastiment de diverses comunitats de regants.  
En relació amb el desenvolupament urbà residencial de la zona, es preveu la connexió dels serveis urbans amb la xarxa municipal existent. En la fitxa de gestió es preveu la connexió amb el sistema de sanejament general del nucli urbà del municipi suplementant, si és el cas, les instal·lacions existents per a assegurar-ne el funcionament correcte a totes les àrees a què donen servei.  
L'EDAR de Canals-l'Alcúdia de Crespins està dissenyada per a un cabal de projecte de 14.736 m³/dia sent el cabal actual de 3.280 m³/dia i la població servida és de 30.943 habitants equivalents. L'increment que suposa l'actuació de tan sols 410 habitants és assumible.  
  
En relació amb els residus es tracta d'una zona urbana i l'arreplega i gestió serà la corresponent a la resta de zona urbana i en principi per l'increment de població no ha d'haver-hi dificultats, no obstant això, per a evitar efectes negatius significatius a nivell de projecte, serà l'ajuntament el que prèviament a l'execució de la unitat d'execució comprovarà que tant el subministrament d'aigua potable, com la destinació i el tractament de les aigües residuals i residus estan garantits i són adequats.  
  
En conseqüència, tenint en compte tant les característiques de la modificació del pla com dels efectes i l'àrea en qüestió, i amb els condicionants abans indicats, no s'estima que s'hagen de produir efectes negatius significatius a nivell de pla.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Dita Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51.2.b de la LOTUP, avaluada la modificació puntual núm. 1-2015 del PGOU, entorn carrer de la Innovadora, de Canals (València), d'acord amb els criteris de l'annex VIII d'aquesta llei, tenint en compte les consultes realitzades, i vist que afecta el sòl urbà residencial i no té incidència en el model territorial ni suposa afecció al patrimoni natural, es pot concloure que el procediment d'avaluació simplificada és suficient per a determinar que la modificació no presenta efectes significatius sobre el medi ambient.  
D'acord amb el que s'ha exposat, es resol emetre informe ambiental i territorial estratègic favorable a la modificació puntual núm. 1-2015 del PGOU, entorn carrer de la Innovadora de Canals (València), que d'acord amb els criteris de l'annex VIII de la LOTUP, no tindrà efectes significatius sobre el medi ambient, i correspon continuar la tramitació de la modificació d'acord amb la seua normativa sectorial, sempre que s'ajuste als condicionants següents:  
1. S'introduirà en la modificació fitxa de gestió de la unitat d'execució entorn carrer de la Innovadora, que l'ajuntament prèviament a l'execució de la unitat d'execució comprovarà, que tant el subministrament d'aigua potable, com la destinació i el tractament de les aigües residuals i residus estan garantits i són adequats.  
2. D'acord amb l'informe del Servei d'Infraestructura Verda i Paisatge haurà d'incorporar-se als plans d'ordenació de la proposta de planejament el pla de l'estudi d'integració paisatgística «EIP.4 Proposta d'infraestructura verda local», de conformitat amb el que estableix l'article 5.3 de la LOTUP.  
D'acord amb l'informe del Servei Territorial d'Urbanisme de València l'aprovació definitiva del document de planejament correspondrà a la conselleria, de conformitat amb l'art. 44 de la LOTUP.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de modificació puntual núm. 1-2015 del PGOU, entorn carrer de la Innovadora de Canals, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 28 d'abril de 2016.- El secretari de la Comissió d'Avaluació Ambiental: José del Valle Arocas.»  
  
València, 16 de setembre de 2016.- El director general de Medi Natural i d'Avaluació Ambiental: Antoni Marzo i Pastor.